Paintball

Paintball, yew kayo aksiyono ke tede çeke esta u kaykeri be çeke ra yewbinan rê danê pıro. Paintball yew kayo neweo u Amerika de Henniker de serra 1981ıne de vıraziyao. Paintball de 3 (hirê) u des 10 miyan de grubi estê u camêrd zi şeno kay bıkero, ceniye zi şena kay bıkero, kayo pêroyiyo. Kaykeran miyan de temaso fiziki nêbeno, eke kaykeri be yewbinan ra temasê fiziki vırazenê, prensibanê kayi şıkiyenê u o taw zi kay ra beno diskalifiye. Ekipmanê cı de maske, paintballmarker, çeke u ê bini estê. Paintball de gani merdum mezgê xo ra kar bıdo vıraştene, bıguriyo. Çınke paintball kayo stratejiko. Kay de merdum yew wezifa gêno u semedê wezifa xo kerdene raqibê xo ra pê çeke dano pıro. Eke mermiye yew kaykeri sero şına se, kayker kışiyeno yani kay ra veciyeno. Ewro paintball dınya sero xeylê cayan de kay beno, coka kayo namdaro. Zerarê xo çıniyo, nêbeno u a ri ra kayê do hewlo.

 Puankerdış 
 Kaykero ke kışiyeno/Kaykera ke kışiyena -20 puani
 Qaptano ke kışiyeno/Qaptana ke kışiyena -15 puani
 Seto ke kay beno, cı tede taxımo ke zaf tayn kışiyeno +5 puani
 Cezaya teknike -3 puani
 Desmala reqibi gırewtış +100 puani (merdumo ke şeno desmala dışmani xo destê xo ra bıgêro eke oyo ke şeno kelaya xo peyser şo. Oyo ke nêkışiyeno +10 puani zi gêno)
 Desmale vıraştış +1000 puani

Kategoriye:Kay
Kategoriye:Spor